Ambasadori Pyatt mbi konfliktin në Ukrainë
Ambasadori amerikan në Ukrainë shprehet se janë dislokuar armë të sofistikuara në kufirin e Rusisë me Ukrainën
Shtetet e Bashkuara po ashpërsojnë sanksionet kundër Rusisë lidhur me rolin në konfliktin e Ukrainës lindore. Në një intervistë për Zërin e Amerikës, Ambasadori amerikan në Ukrainë Geoffrey Pyatt tha se Presidenti rus Vladimir Putin duhet të marrë masa për të qetësuar krizën. Goditja e avionit të shoqërisë Malaysia Airlines më 17 korrik e ka bërë konfliktin në Ukrainën lindore temë parësoree në axhendën e qeverive të ndryshme në botë. Në një intervistë për Zërin e Amerikës, Ambasadori amerikan në Ukrainë Geoffrey Pyatt tha se të gjitha provat tregojnë se avioni u qëllua me armë të prodhimit rus. Moska dhe separatistët kanë këmbëngulur se nuk kanë gisht në sulm. Ambasadori Pyatt thotë se thjesht një telefonatë nga Presidenti Putin do t’i detyronte kryengritësit të lejonin hetime nga ekspertë të huaj: Rusia vazhdon të këmbëngulë se nuk ka ofruar mbështetje materiale për separatistët. Ambasadori Pyatt thotë se të dhënat e fundit të shërbimeve amerikane të zbulimit ofrojnë një tjetër skenar: Një raport i kohëve të fundit nga organizata Human Rights Watch paralajmëron se do të shtohen viktimat nga zjarri i forcave qeveritare dhe separatistëve. Ambasadori amerikan thotë se deri tani ushtria ukrainase është treguar e frenuar: Shtetet e Bashkuara kanë vendosur sanksione kundër individëve dhe bizneseve ruse, përfshirë sektorin energjetik, atë të financës dhe mbrojtjes. Ambasadori Pyatt thotë se ka rëndësi jetike që aleatët në Evropë të ecin me një ritëm: Ministri i Jashtëm rus Sergei Lavrov tha se Rusia ishte e zhgënjyer nga sanksionet, por shtoi se nuk do të kundërpërgjigjet.